Tööandja on kohustatud maksma töötajale töölepingu lõpetamisel hüvitust:  1) ettevõtte, asutuse või muu organisatsiooni likvideerimise,  töötajate koondamise ja vanuse tõttu:  a) töötajale, kellel on pidevat tööstaaži selle tööandja juures kuni 5 aastat - kahe kuu keskmise palga ulatuses;  b) töötajale, kellel on pidevat tööstaaži selle tööandja juures 5 - 10 aastat - kolme kuu keskmise palga ulatuses;  c) töötajale, kellel on pidevat tööstaaži selle tööandja juures üle 10 aasta - nelja kuu keskmise palga ulatuses;  2) töötaja mittevastavuse tõttu - töötaja ühe kuu keskmise palga ulatuses.